06/09/2010 | Administración LocalMunicipal
Toques
Bases para a contratación dun/dunha animador/a cultural

Por acordo da Xunta de Goberno Local de data 17 de agosto de 2010, apróbase a convocatoria e as bases para a selección dun/dunha animador/a cultural que se transcriben a continuación: Primeira. –Obxecto da convocatoria.–O obxecto desta convocatoria é a contratación laboral a tempo parcial e de duración determinada dun animador cultural coa función de desenvolver os programas culturais do Concello e colaborar nos programas da Deputación, así como realizar traballos de apoio nas aulas de informática municipais, según as bases publicadas no Boletín Oficial da Provincia de 31 de decembro de 2009. Segunda. –Modalidade de contratación.–Contrato laboral de duración determinada a tempo parcial. Terceira. –Sistema de provisión.–Concurso de méritos. Cuarta. –Xornada laboral e salarios.–Será de 20 horas semanais. A retribución será de 9.345,80 euros brutos anuais, repartidos en 14 pagas. Quinta. –Duración.–A duración do contrato será de un ano dende a súa formalización. Sexta. –Requisitos dos aspirantes. A) Ser de nacionalidade española ou ciudadano dun estado da Unión Europea. B) Ter cumpridos 16 anos de idade. C) Non padecer enfermidade ou defecto físico que impida o normal desenrolo das funcións correspondentes. D) Non ter sido separado mediante expediente disciplinario do servicio de calquera das administracións públicas, nin estar incapacitado ou inhabilitado para o exercicio de funcións públicas. E) Estar en posesión do título de técnico en animación sociocultural ou diplomado en educación social. Se non houbera aspirantes con estas titulacións, admitirase a diplomatura en Magisterio ou outras titulacións universitarias relacionadas co posto. F) Estar en posesión do permiso de conducir B. Todos os requisitos esixidos deberán terse no momento de finalizar o prazo de presentación de solicitudes. Séptima. –Presentación de Solicitudes.–As instancias para tomar parte no concurso dirixiranse o Sr. alcalde e presentaranse no rexistro xeral do Concello no prazo de SETE (7) DÍAS NATURAIS, contados a partir do seguinte ó da publicación do anuncio destas bases no B. O. P. da Coruña. As instancias deberán ir acompañadas da seguinte documentación: A) Fotocopia do D. N. I. B) Fotocopia compulsada da titulación esixida. C) Fotocopia compulsada dos documentos xustificativos dos méritos. Oitava. –Lista de admitidos.–Finalizado o prazo de presentación de instancias, publicarase a lista de admitidos e excluídos no taboleiro de anuncios do Concello, concedéndose un prazo de dous días naturais a efectos de reclamacións. Se non as houbese a lista elevarase automáticamente a definitiva. Novena. –Tribunal cualificador.–Será designado por resolución da Alcaldía e exposto no taboleiro de anuncios do Concello, tendo en conta o establecido no artigo 60 da Lei 7/2007, de 12 de abril, do Estatuto Básico do Empregado Público e demais lexislación sobre a materia. Décima. –Baremo para a valoración de méritos.–Tendo en conta as porcentaxes que fixa a Deputación Provincial na convocatoria de programas de apoio á cultura e o deporte, publicada no BOP do 31 de decembro de 2009, na condición 4.6.6, para os distintos méritos, as valoracións serán as seguintes: 1) Outras titulacións relacionadas co traballo a desempeñar, distintas da aportada como requisito para participar na convocatoria: 1,25 puntos por cada titulación distinta da aportada como requisito, con unha puntuación máxima de 2,5 puntos.2) Cursos, seminarios e xornadas relacionadas coa actividade: só se terán en conta os cursos, seminarios ou xornadas que teñan relación directa co posto que se vai ocupar e que foran impartidos por organismos oficiais ou homologados pola EGAP. A valoración dos cursos realizarase da seguinte maneira: – Cursos de 10 a 30 horas: 0,10 puntos. – Cursos de 31 a 60 horas: 0,25 puntos. – Cursos de 61 a 100 horas: 0,50 puntos. – Cursos de 101 a 200 horas: 0,75 puntos. – Cursos de mais de 200 horas: 1 punto. Este mesmo baremo aplicarase para os cursos de informática, se ben neste caso admitiranse tamén os cursos impartidos por organismos non oficiais. Os documentos ou diplomas que acrediten a realización dos cursos deberán expresar a súa duración en horas. Non se terán en conta os cursos que non teñan especificada a súa duración, nin os que teñan menos de 10 horas. A puntuación máxima neste apartado será de 3 puntos.3) Cursos de lingua galega: só se valorará o de maior puntuación: – Curso de iniciación ou certificado de lingua galega CELGA 3: 1 punto. – Curso de perfeccionamento ou CELGA 4: 2 puntos. A puntuación máxima neste apartado será de 2 puntos.4) A experiencia laboral: – Por servizos prestados en postos de igual categoría, relacionados coas funcións a desenvolver no posto de traballo, desempeñados na administración local: 0,30 puntos por mes traballado. – Por servizos prestados en postos de igual categoría, relacionados coas funcións a desenvolver no posto de traballo, desempeñados nunha administración pública distinta da local: 0,20 puntos por mes traballado. – Por servizos prestados en postos de igual categoría, relacionados coas funcións a desenvolver no posto de traballo, desempeñados en empresas públicas ou privadas: 0,10 puntos por mes traballado. A puntuación máxima neste apartado será de 2,5 puntos. Decimoprimeira. –Acreditación de méritos.–Os méritos comprendidos no apartado un da base anterior acreditaranse mediante copia compulsada do título correspondente. Os méritos dos apartados 2 e 3 acreditaranse mediante copia compulsada do certificado ou diploma expedido polo órgano correspondente. A experiencia laboral (apartado 4 da base décima) acreditarase mediante contrato de traballo orixinal ou copia debidamente cotexada no que deberá quedar acreditado o posto de traballo e as funcións desempeñadas, acompañado, en todo caso, de certificado de vida laboral, expedido pola Tesourería Xeral da Seguridade Social. Decimosegunda. –No caso de que se produza empate nas puntuacións acadadas por dous ou máis dos candidatos presentados terá lugar unha entrevista persoal. Ésta estará dirixida a valorar as aptitudes e coñecementos dos aspirantes en relación cos méritos alegados, así como o coñecemento da realidade sociocultural do Concello de Toques. Decimoterceira. –Finalizado o proceso selectivo, o tribunal publicará no taboleiro de anuncios do Concello o nome dos participantes coa súa puntuación. O aspirante seleccionado antes da súa contratación deberá xustificar documentalmente os requisitos sinalados na base sexta, mediante presentación de: A) Certificado médico. B) Declaración xurada de non ter sido separado mediante expediente disciplinario do servizo da administración estatal, autonómica ou local, nin encontrarse inhabillitado para o exercicio das funcións públicas. A contratación do aspirante seleccionado corresponde o Sr. alcalde. En todo o non previsto nas presentes bases estarase ó disposto na lexislación laboral e lexislación sectorial complementaria que resulte de aplicación. Toques, 17 de agosto de 2010 O alcalde Asdo.: Jorge Francisco Calvo Pestonit